CELEX: 32016R1443
Language: bg
Date: 2016-06-29 00:00:00
Title: Делегиран регламент (ЕС) 2016/1443 на Комисията от 29 юни 2016 година за изменение на Регламент (ЕО) № 273/2004 на Европейския парламент и на Съвета и Регламент (ЕО) № 111/2005 на Съвета по отношение на включването на определени прекурсори в описа на включените в списък вещества (Текст от значение за ЕИП)

1.9.2016   
            
            
               BG
            
            
               Официален вестник на Европейския съюз
            
            
               L 235/6
            
         ДЕЛЕГИРАН РЕГЛАМЕНТ (ЕС) 2016/1443 НА КОМИСИЯТА
   от 29 юни 2016 година
   за изменение на Регламент (ЕО) № 273/2004 на Европейския парламент и на Съвета и Регламент (ЕО) № 111/2005 на Съвета по отношение на включването на определени прекурсори в описа на включените в списък вещества
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 273/2004 на Европейския парламент и на Съвета от 11 февруари 2004 г. относно прекурсорите на наркотичните вещества (1), и по-специално член 15 от него,
   като взе предвид Регламент (ЕО) № 111/2005 на Съвета от 22 декември 2004 г. за определяне на правила за мониторинг на търговията между Съюза и трети страни в областта на прекурсорите (2), и по-специално член 30а от него,
   като има предвид, че:
   
               (1)
            
            
               Приложение I към Регламент (ЕО) № 273/2004 и приложението към Регламент (ЕО) № 111/2005 съдържат опис на включените в списък вещества, които подлежат на известен брой хармонизирани мерки за контрол и мониторинг, предвидени в тези два регламента.
            
         
               (2)
            
            
               Включените в списък вещества, посочени в приложение I към Регламент (ЕО) № 273/2004 и в приложението към Регламент (ЕО) № 111/2005, са разделени на категории, за които се прилагат различни мерки, за да се постигне пропорционален баланс между опасността, която представлява всяко едно конкретно вещество, и тежестта за лицата, извършващи законна търговия със съответното вещество.
            
         
               (3)
            
            
               Най-стриктни мерки за контрол и мониторинг са предвидени за включените в списък вещества от категория 1. Операторите и потребителите трябва да разполагат с лицензия, за да притежават такива вещества и да извършват каквито и да е дейности с тях.
            
         
               (4)
            
            
               Възможно е хлороефедринът и хлоропсевдоефедринът да се преработят директно в метамфетамин, като тази дейност осигурява добра печалба. Държавите членки доказаха, че след 2013 г. хлороефедринът и хлоропсевдоефедринът са били използвани няколко пъти в Съюза като прекурсори за незаконно производство на метамфетамин (известен също като „кристал мет“). Освен това беше съобщено за няколко случаи на употреба на тези две вещества за производство на метамфетамин извън Съюза.
            
         
               (5)
            
            
               Към търговията и притежаването на хлороефедрин и хлоропсевдоефедрин понастоящем не се прилагат никакви правни ограничения и контролът им е сведен до доброволен ангажимент от страна на операторите от Съюза да осигуряват мониторинг на търговията и да съобщават за подозрителни дейности с тези вещества.
            
         
               (6)
            
            
               При консултациите с държавите членки и представителите на химическата промишленост не се установи важна законна употреба на хлороефедрина и хлоропсевдоефедрина. Повече от 3 тона от тези вещества бяха иззети през 2013 г. и 2014 г. от компетентните органи на държавите членки, за да се предотврати употребата им за незаконно производство на метамфетамин.
            
         
               (7)
            
            
               С оглед на голямата опасност от отклоняването на хлороефедрина и хлоропсевдоефедрина и като се има предвид, че включването в списък на тези вещества няма да окаже значително отражение върху законната търговия, те следва да се добавят в категория 1 в приложение I към Регламент (ЕО) № 273/2004 и в приложението към Регламент (ЕО) № 111/2005.
            
         
               (8)
            
            
               Поради това Регламент (ЕО) № 273/2004 и Регламент (ЕО) № 111/2005 следва съответно да се изменят.
            
         
               (9)
            
            
               С Регламент (ЕО) № 273/2004 и Регламент (ЕО) № 111/2005 се прилагат някои разпоредби от Конвенцията на Организацията на обединените нации за борба срещу незаконния трафик на упойващи и психотропни вещества от 19 декември 1988 г. (3). Предвид на тясната връзка на разглежданите въпроси между тези два регламента е обосновано да се приемат измененията с един делегиран акт,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 273/2004
   В приложение I към Регламент (ЕО) № 273/2004 в таблицата за включените в списък вещества от категория 1 се добавят следните редове:
   
      
                  „(1R,2S)-(-)-хлороефедрин
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-хлороефедрин
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-хлоропсевдоефедрин
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-хлоропсевдоефедрин
               
               
                   
               
               
                  2939 99 00 
               
               
                  771434-80-1“
               
            
   Член 2
   Изменение на Регламент (ЕО) № 111/2005
   В приложението към Регламент (ЕО) № 111/2005 в таблицата за включените в списък вещества от категория 1 се добавят следните редове:
   
      
                  „(1R,2S)-(-)-хлороефедрин
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-хлороефедрин
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-хлоропсевдоефедрин
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-хлоропсевдоефедрин
               
               
                   
               
               
                  2939 99 00 
               
               
                  771434-80-1“
               
            
   Член 3
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 47, 18.2.2004 г., стр. 1.
   
      (2)  ОВ L 22, 26.1.2005 г., стр. 1.
   
      (3)  ОВ L 326, 24.11.1990 г., стр. 56.